- Ibaraninkooɓe
- <
- 1
- >

Ɓataaki faade e
Ibaraninkooɓe
1
No Laamɗo haaldiri e men Ɓiyum
1 Laamɗo haaldiino e njaatiraaɓe men gila ko ɓooyi cili keewɗi e sifaaji keewɗi, o haaldiri e maɓɓe annabaaɓe. 2 Kaa e ley ɗee ɲalaaɗe cakitotooɗe o haaldirii e men Ɓiyiiko mo o tagiri aduna oo fuu, mo o waɗi donoowo huunde fuu oo. 3 Kaɲum woni jalbugol annoora teddeengal Laamɗo, kaɲum nanndi e Laamɗo jaati, omo tammborii huunde fuu konngol makko jogiingol semmbe. Caggal nde o tilii laɓɓinde luutti yimɓe ɗii ndee, o jooɗii ɲaamo Laamɗo Toowɗo oo to dow kammu too. 4 Ɗum ɓurni mo malaa'ika'en teddude fotude e innde nde Laamɗo hokki mo ɓurnde inɗe maɓɓe ɗee.
Haala Ɓiɗɗo ɓurɗo malaa'ika'en
5 Fay gooto e malaa'ika'en ɓee Laamɗo wiyaali:
«Aan a Ɓiyam,
hannde laatii-mi baam maa.»*Jabuura 2.7
Naa kasen:
«Mi laatoo Baaba mum,
laatoo Ɓiyam.»†2 Samuyila 7.14
6 Kasen duu, nde o nelata hammadiijo makko oo e aduna oo ndee, o wii:
«Yo malaa'ika'en Laamɗo fuu cujidana ɗum.»‡Fillitagol Tawreeta 32.43
7 Laamɗo wii banngal malaa'ika'en ɓee:
«O waɗii malaa'ika'en makko kenuuli,
o waɗii kaadime'en makko lewle yiite.»§Jabuura 104.4
8 Kaa banngal Ɓiɗɗo oo, mo wii:
«Laamu maa, aan Laamɗo, woodan faa abada abadin!
Fooccitaare yo tuugorde laamu maa.
9 Aɗa yiɗi fooccitaare,
aɗa waɲi ooɲaare,
saabe ɗum, Laamɗo Joomiraaɗo maa suɓori maa,
hokku maa seyo ɓurngo ngo wondiiɓe maa ngoo.»*Jabuura 45.7-8
10 O wii kasen:
«Gila e fuɗɗoode, Joomiraaɗo,
aan tabintini leydi,
juuɗe maa tagir-ɗaa kammuuji ɗii,
11 kanji ɗi timman, kaa aan, a heddoto,
ɗi fuu ɗi kiiɗɗiran no kaddule nii,
12 a sowiran ɗi no saaya nii,
ɗi mbattitoroo no neɗɗo wattitortoo e saayaaji mum nii.
Kaa aan, a wattitataako,
nguurndam maa duu timmataa.»†Jabuura 102.26-28
13 Fay nde wootere, Laamɗo wiyaali gooto e malaa'ika'en:
«Jooɗa ɲaamo am,
faa mi waɗa njaɓɓaa wayɓe maa.»‡Jabuura 110.1
14 Malaa'ika'en ɓee fuu yo ruuhuuji gollanooji Laamɗo, ɗi mo nelata faa ngollana heɓooɓe kisindam ɓee.

- Ibaraninkooɓe
- <
- 1
- >

*1:5 Jabuura 2.7

†1:5 2 Samuyila 7.14

‡1:6 Fillitagol Tawreeta 32.43

§1:7 Jabuura 104.4

*1:9 Jabuura 45.7-8

†1:12 Jabuura 102.26-28

‡1:13 Jabuura 110.1

© 2005 WBT